Foto: Jetson Aero Shvetsiyada Jetson Aero kompaniyasi bir o‘rinli, vertikal uchib-qo‘nuvchi ixcham vertolyot The Jetson One’ni taqdim etdi. Bu haqda New Atlas nashri xabar berdi. Qurilmaning o‘lchami 2845 mm x 2400 mm x 1030 mmni, og‘irligi 90 kgni tashkil qiladi. Elektrovertolyot 8 ta parrakka ega bo‘lib, uning maksimal tezligi 102 km/soatni tashkil qiladi. Vertolyot elektr dvigateli 118 ot kuchiga teng. Vertolyot qayta quvvatlashsiz 15 daqiqa parvoz qila oladi. U ikkita joystik bilan boshqariladi. Qurilmaning narxi 92 ming dollarni tashkil qiladi.